PlayStation 3 (PS3) er den tredje spillekonsol fra Sony Computer Entertainment og blev introduceret i november 2006 i Japan og Nordamerika samt marts 2007 i Europa som afløseren for PlayStation 2. 
Sammen med PS3 introducerede Sony PlayStation Network, som tilbyder central online-formidling af spil mm. samt online-spil mod andre brugere tilknyttet netværket. Selve maskinen tilbød forbedrede multimediemuligheder, tilslutning til PlayStation Portable samt brug af Blu-ray som lagringsmedie. PS3 blev dermed den første afspiller af Blu-ray 2.0 formatet på markedet. Premiummodellen af maskinen har 60 GB harddisk. 
PS3 fik i begyndelsen relativt negative anmeldelser, men med udsigten til Blu-rays sejr over HD DVD samt udsendelse af flere attraktive spil, blev den mere accepteret. Ved årsskiftet 2008-09 var der på verdensplan solgt 21,3 millioner eksemplarer af PlayStation 3. ("Læs mere..")
